Μητροπολίτης Μεσσηνίας Χρυσόστομος Α΄

Ο Μητροπολίτης Μεσσηνίας Χρυσόστομος Α΄ (κατά κόσμον Ιωάννης Δασκαλάκης, Αθήνα, 31 Αυγούστου 1906 – Κορώνη, 16 Απριλίου 1961Εφημερίδα Ελευθερία, 18 Απριλίου 1961, σ. 8.) ήταν Έλληνας ιεράρχης.

 Βιογραφικά στοιχεία 
Γεννήθηκε στην Αθήνα στις 31 Αυγούστου 1906 και γονείς του ήταν οι Μιχαήλ και Ζωή Δασκαλάκη. Σπούδασε θεολογία στην Θεολογική Σχολή του Πανεπιστημίου Αθηνών. Χειροτονήθηκε διάκονος στις 7 Ιουνίου 1930 από τον αρχιεπίσκοπο Αθηνών Χρυσόστομο και πρεσβύτερος το 1933. Το διάστημα 1934-1939 διετέλεσε ηγούμενος της Ιεράς Μονής Πεντέλης και το 1941 πρωτοσύγκελος της αρχιεπισκοπής Αθηνών.

Χειροτονήθηκε μητροπολίτης της Ιεράς Μητροπόλεως Γυθείου και Οιτύλου στις 28 Φεβρουαρίου 1942. Κατά τη διάρκεια της Κατοχής ο Μητροπολίτης Γυθείου Χρυσόστομος Δασκαλάκης, μαζί με τον Μελέτιο Καραμπίνη  - τότε αρχιμανδρίτη και ιεροκήρυκα της Ιεράς Μητροπόλεως Γυθείου και Οιτύλου - συμμετείχαν στην Εθνική Αντίσταση με το ΕΑΜ.. Παρέμεινε Μητροπολίτης Γυθείου έως τις 13 Οκτωβρίου 1945, όταν μετά από παραίτηση του Πολύκαρπου Συνοδινού, εξελέγη μητροπολίτης Μεσσηνίας. Εγκαταστάθηκε στη νέα του έδρα στις 4 Νοεμβρίου του ίδιου έτουςΕφημερίδα Εμπρός, 8 Νοεμβρίου 1945, σ. 1., ενώ τον Ιανουάριο του 1946 συμμετείχε μαζί με άλλους παράγοντες της πόλης στην αντιπροσωπεία που στάλθηκε στην μεσσηνιακή ύπαιθρο για διαπραγματεύσεις με ακροδεξιούς ένοπλους που υπό την ηγεσία του Βαγγέλη Μαγγανά, είχαν εισβάλει στην Καλαμάτα σκοτώνοντας μέλη και φίλους του ΕΑΜ και παίρνοντας μαζί τους δεκάδες ομήρουςΕφημερίδα Εμπρός, 25 Ιανουαρίου 1946, σ. 1..

Στις 14 Απριλίου του 1961, υπέστη έμφραγμα κατά τη διάρκεια λιτανείας στην ΚορώνηΕφημερίδα Ελευθερία, 15 Απριλίου 1961, σ. 6.. Στη συνέχεια μεταφέρθηκε στην τοπική μονή της Παναγίας Ελεήστριας όπου και απεβίωσε τα ξημερώματα της 16ης Απριλίου. Η κηδεία του πραγματοποιήθηκε δύο μέρες αργότερα στην Καλαμάτα, παρουσία του αρχιεπισκόπου Αθηνών Θεοκλήτου, έντεκα ακόμη μητροπολιτών αλλά και πλήθους κόσμουΕφημερίδα Ελευθερία, 19 Απριλίου 1961, σ. 5..

 Αποτίμηση 
Εποίησε πλούσιο φιλανθρωπικό έργο.Ως ιεράρχης, ο Χρυσόστομος υπήρξε δραστήριοςhttps://enotitapagkosmia.blogspot.com/2023/11/1960-20-353.html, με πολύπλευρη δράση, ενώ διακρίθηκε για τις ηγετικές του ικανότητες και για τις προσπάθειές του για την βελτίωση του μορφωτικού και βιοτικού επιπέδου των κληρικών και μοναχών της μητρόπολής του. Τα έτη 1956 και 1957 υπήρξε ένας από τους σημαντικότερους υποψήφιους για τον αρχιεπισκοπικό θρόνο. Μισό αιώνα μετά το θάνατό του Χρυσοστόμου, η μητρόπολη Μεσσηνίας όρισε το 2011 ως έτος αφιερωμένο στη μνήμη του Αθηναίου ιεράρχη.

Παραπομπές

Χρυσόστομος
Κατηγορία:Μητροπολίτες Γυθείου και Οιτύλου
Κατηγορία:Μέλη του ΕΑΜ